LIITE I

JÄSENVALTIOIDEN OSALLISTUMISEN YKSITTÄISET EHDOT, KOLLEKTIIVISET EHDOT JA ORGANISOINTI, JOITA TARKOITETAAN 4 JA 5 ARTIKLASSA

1. YKSITTÄISET EHDOT

1.1 SST-osakomponentin käytettävissä olevan asianmukaisen SST-ilmaisimen omistajuus tai käyttöoikeus ja sen käyttämiseen tarvittavat henkilöresurssit

1.1.1 SST-ilmaisimen omistajuus tai käyttöoikeus

1.1.1.1 Sovellettaessa Euroopan parlamentin ja neuvoston asetuksen (EU) 2021/696 ( 1 ) 57 artiklan 1 kohdan a alakohtaa jäsenvaltiolla katsotaan olevan SST-ilmaisimen omistajuus, kun sillä on kansallisen lainsäädäntönsä mukainen kyseistä ilmaisinta ja sen tuottamaa dataa koskeva asianmukainen oikeudellinen omistus- ja hallussapito-oikeus.

1.1.1.2 Sovellettaessa asetuksen (EU) 2021/696 57 artiklan 1 kohdan a alakohtaa jäsenvaltiolla katsotaan olevan SST-ilmaisimen käyttöoikeus, kun kolmas osapuoli ei voi evätä kyseisen ilmaisimen tuottaman tarvittavan datan saatavuutta ja, kun kyseessä on seurantailmaisin, kyseinen jäsenvaltio tai kansallinen perustajayhteisö voi määrätä toimeksiannon.

1.1.2 Asianmukainen SST-ilmaisin

1.1.2.1 Sovellettaessa asetuksen (EU) 2021/696 57 artiklan 1 kohdan a alakohtaa SST-ilmaisimen katsotaan olevan operatiivisesti asianmukainen, jos ilmaisin kuuluu luokkaan A (määritelty 2.2.1.1 kohdassa).

1.1.2.2 Sovellettaessa asetuksen (EU) 2021/696 57 artiklan 1 kohdan a alakohtaa SST-tunnistimen katsotaan olevan ei-operatiivisesti asianmukainen, jos se kuuluu luokkaan B tai C (määritelty 2.2.1.1 kohdassa).

1.1.3 SST:n käytettävissä oleva ilmaisin

Sovellettaessa asetuksen (EU) 2021/696 57 artiklan 1 kohdan a alakohtaa:

1.1.3.1 SST-ilmaisimen katsotaan olevan SST:n käytettävissä operatiivisesti, kun ilmaisin kuuluu 2.2.1.1 kohdassa määriteltyyn luokkaan A ja vähintään yksi seuraavista edellytyksistä täyttyy: a) ilmaisin on vähintään 20-prosenttisesti varattu SST-kumppanuuden tehtäviin, mutta seurantailmaisimien tapauksessa voidaan hyväksyä pienempi prosenttiosuus, jos se on arkkitehtuuriselvitysten pohjalta perusteltavissa; b) ilmaisimen SST:hen liittyvä tehtävä on ensisijainen suhteessa kaikkiin muihin ilmaisimen tehtäviin;

1.1.3.2 SST-ilmaisimen katsotaan olevan SST:n käytettävissä ei-operatiivisesti, kun seuraavat edellytykset täyttyvät: a) ilmaisin kuuluu luokkaan B tai C (määritelty 2.2.1.1 kohdassa); b) jäsenvaltio voi osoittaa, että teknologiset ja operatiiviset riskit ovat hallinnassa.

1.1.4 Ilmaisimen käyttöön osoitetut tekniset ja henkilöresurssit

Ehdotuksessa on oltava tiedot, joilla osoitetaan, että ilmaisimen käyttöön on nyt ja jatkossa käytettävissä tarvittavat tekniset ja henkilöresurssit.

1.1.5 SST-ilmaisimien turvallisuus

1.1.5.1 Jäsenvaltio vastaa ehdotetun SST-ilmaisimen turvallisuusnäkökohdista.

1.1.5.2 Jäsenvaltion on suoritettava ja toimitettava alustava riskinarviointi ehdotetusta SST-ilmaisimesta. Arvioinnin on katettava — ilmaisimen kyky käsitellä turvallisuusluokiteltuja tietoja; — käytössä olevat tekniset, sopimusperusteiset ja operatiiviset toimenpiteet, joilla varmistetaan, että kolmas osapuoli ei voi evätä kyseisen ilmaisimen tuottaman datan saatavuutta, ja seurantailmaisimen tapauksessa ilmaisin kykenee vastaanottamaan toimeksiannon, toteuttamaan sen ja jakamaan tulokset. — asiaan liittyvät jäännösriskit.

1.2 Erityisesti SST:n tarkoituksiin suunniteltujen ja SST:n käytettävissä olevien operatiivisten analyysi- ja datankäsittelyvalmiuksien omistajuus tai käyttöoikeus

1.2.1 SST:n operatiivisten analyysi- ja datankäsittelyvalmiuksien omistajuus

1.2.1.1 Sovellettaessa asetuksen (EU) 2021/696 57 artiklan 1 kohdan a alakohtaa jäsenvaltiolla katsotaan olevan SST:n operatiivisten analyysi- ja datankäsittelyvalmiuksien omistajuus, kun sillä on kansallisen lainsäädäntönsä mukainen kyseisiä valmiuksia ja niiden avulla tuotettua dataa ja informaatiota koskeva asianmukainen laillinen omistus- ja hallussapito-oikeus.

1.2.1.2 Sovellettaessa asetuksen (EU) 2021/696 57 artiklan 1 kohdan a alakohtaa jäsenvaltiolla katsotaan olevan SST-valmiuksien käyttöoikeus, kun kolmas osapuoli ei voi evätä kyseisten valmiusien avulla tuotetun datan ja informaation saatavuutta.

1.2.1.3 SST-valmiuksien katsotaan olevan kehitteillä SST-kumppanuuteen osallistumisen yhteydessä, kun seuraavat edellytykset täyttyvät: — valmiuksien käyttöönottopäivä on tiedossa, ja se on ennen kuin SST-kumppanuus aloittaa SST-palveluntarjonnan ja viimeistään 30 päivä kesäkuuta 2023. — jäsenvaltio voi osoittaa, että teknologiariskit ovat hallinnassa ja että kansallisella tasolla on sidottu varat valmiuksien kehittämiseksi.

1.2.2 Asianmukainen STT:n operatiivinen analyysi- ja datankäsittelyvalmius

1.2.2.1 Datankäsittelyvalmiuden katsotaan olevan asianmukainen, jos siihen sisältyy laite- ja ohjelmistoratkaisut, joita tarvitaan SST-datan käsittelemiseen sekä asiaankuuluvien STT-tietojen ja/tai SST-palvelujen tuottamiseen. Siihen on sisällyttävä tarvittavat ominaisuudet, jotka mahdollistavat sen toiminnan kaikkina aikoina.

1.2.2.2 Operatiivisen analyysivalmiuden katsotaan olevan asianmukainen, jos siihen sisältyy sekä laite- ja ohjelmistoratkaisut että koulutetut analyytikot, jotta voidaan tuottaa SST-tietoja ja toimittaa STT-palveluja.

1.2.3 Valmiuksien turvallisuus

Asetuksen (EU) 2021/696 57 artiklan 1 kohdan b alakohtaan liittyvän velvoitteen noudattamiseksi ehdotuksessa on perusteltava seuraavat seikat.

1.2.3.1 Hakijajäsenvaltio vastaa ehdotettujen SST-valmiuksien turvallisuusnäkökohdista.

1.2.3.2 Hakijajäsenvaltion on suoritettava ja toimitettava alustava riskinarviointi ehdotetuista SST-valmiuksista. Alustavan riskinarvioinnin on katettava erityisesti seuraavat: — valmiuden kyky käsitellä turvallisuusluokiteltuja tietoja — tekniset, sopimusperusteiset ja operatiiviset toimenpiteet, joilla varmistetaan, että jäsenvaltion kansalliselta perustajayhteisöltä ei evätä valmiuden hyödyntämismahdollisuutta — asiaan liittyvät jäännösriskit.

2. JÄSENVALTIOIDEN SST:HEN OSALLISTUMISEN ORGANISATORISEN KEHYKSEN TOIMINTAA KOSKEVAT KOLLEKTIIVISET EHDOT JA YKSITYISKOHTAISET SÄÄNNÖT

Asetuksen (EU) 2021/696 57 artiklan 1 kohdan c alakohtaan liittyvän velvoitteen noudattamiseksi ehdotuksessa on oltava seuraavat osatekijät.

2.1 Unionin järjestelmän arkkitehtuuri

2.1.1 Teknisen ja toiminnallisen arkkitehtuurin toteuttaminen

SST-kumppanuuden esittämään ehdotukseen on sisällyttävä SST-järjestelmän tekninen ja toiminnallinen arkkitehtuuri.

Ehdotetun teknisen arkkitehtuurin on pohjauduttava arkkitehtuuriselvityksiin ja oltava perusteltavissa niiden tuloksilla.

2.1.1.1 Arkkitehtuuriselvitykset

SST-kumppanuuden ehdottaman STT-järjestelmän on pohjauduttava arkkitehtuuriselvityksiin ja oltava perusteltavissa niiden tuloksilla.

Operatiivisen SST-järjestelmän arkkitehtuurin osalta kumppanuuden on toimitettava arkkitehtuuriselvitys, joka kattaa luokkaan A (määritelty 2.2.1.1 kohdassa) kuuluvat ilmaisimet.

SST-järjestelmän suunniteltua kehittämistä kuvaavan arkkitehtuurin osalta kumppanuuden on toimitettava arkkitehtuuriselvitys, joka kattaa luokkaan A ja luokkiin B ja/tai C (määritelty 2.2.1.1 kohdassa) kuuluvat ilmaisimet, siltä osin kuin tarvittavat tiedot suunnitelluista ilmaisimista ovat saatavilla.

Arkkitehtuuriselvitykset on tehtävä vähintään joka kolmas vuosi, jotta voidaan ottaa huomioon SST-järjestelmän mahdollinen kehittyminen, käyttäjien tarpeet, tekninen edistys, uusien ilmaisimien lisääminen (ottaen samalla huomioon SST:n määrärahat) ja ilmaisimien käytöstäpoisto.

2.1.1.2 Yleinen tekninen arkkitehtuuri

Yleisessä teknisessä arkkitehtuurissa on esitettävä SST-järjestelmän yksittäiset osatekijät:

— ilmaisintoiminto

— käsittelytoiminto, mukaan lukien seuraavat: data ja informaatio, tietokanta ja luettelointi

— palvelutoiminto, jolla varmistetaan asetuksen (EU) 2021/696 55 artiklan 1 kohdassa lueteltujen SST-palvelujen tarjonta.

Yleisen teknisen arkkitehtuurin on katettava turvallisuusnäkökohdat, mukaan lukien vähintään seuraavat osatekijät:

— infrastruktuurien ja palveluntarjonnan suojaaminen

— turvallisuusluokitellun datan ja informaation suojaaminen

— tarvittavien resurssien hallinta ja haavoittuvuuksien tunnistaminen

— suojautuminen fyysisiltä hyökkäyksiltä, kyberhyökkäyksiltä ja datavirtojen luvattomalta käsittelyltä.

— tunkeutumisen havaitseminen, hallinta ja toiminnan jatkuvuus

— neuvoston päätöksen (YUTP) 2021/698 (2) mukaisesti annettujen ohjeiden asianmukainen noudattaminen.

2.1.1.3 Yleinen toiminnallinen arkkitehtuuri

Toiminnallinen arkkitehtuuri perustuu toiminnalliseen analyysiin (määritelty liitteessä IV) ja toiminnalliseen kuvaukseen.

Yleiseen toiminnallisen arkkitehtuurin on katettava myös toimintojen jakaminen eri asiantuntijaryhmien kesken, tavoitteena varmistaa toimintojen jakautuminen SST-kumppanuuden eri jäsenten kesken, jotta voidaan turvata asetuksen (EU) 2021/696 55 artiklan 1 kohdassa lueteltujen SST-palvelujen toimittaminen ja päätöksentekomekanismit.

Yleisen toiminnallisen arkkitehtuurin on katettava seuraavat turvallisuusnäkökohdat:

— turvallisuuteen liittyvien vastuiden määrittely, mukaan lukien toimintaperiaatteiden laatimista koskeva päätöksentekoprosessi, ja valvontamenettelyt,

— poikkeamien käsittelyn operatiivinen organisointi, mukaan lukien viestintä käyttäjäyhteisöille palveluntarjontaan vaikuttavista poikkeamista.

Tekninen ja toiminnallinen arkkitehtuuri on tarkistettava vähintään joka kolmas vuosi, jotta voidaan ottaa huomioon SST-järjestelmän mahdollinen kehittyminen, käyttäjien tarpeet, uusien ilmaisimien tekninen kehitys ja ilmaisimien käytöstäpoisto.

2.1.2 Tarpeettoman päällekkäisyyden välttämisen periaate

Ehdotetun SST-järjestelmän on perustuttava tarpeettoman päällekkäisyyden välttämisen periaatteeseen. Tarpeettoman päällekkäisyyden välttämisen on katsottava koskevan kaikkia tarvittavia osatekijöitä, jotta voidaan varmistaa SST-valmiuksien suorituskyky ja riippumattomuus unionin tasolla ja parantaa niitä sekä samalla välttää sellainen valmiuksien lisääminen, joka johtaisi SST-palvelujen oikea-aikaisen ja luotettavan toimittamisen edellyttämän tason tarpeettomaan ylittymiseen.

2.1.3 SST-järjestelmän suorituskyvyn osoittaminen

SST-järjestelmän suorituskyky on osoitettava kollektiivisesti seuraavien kriteerien/tekijöiden mukaisesti:

— niiden esineiden lukumäärä, jotka ilmaisinverkosto pystyy havaitsemaan kussakin kiertoratajärjestelmässä;

— avaruusesineiden luettelointi;

— törmäyksenestopalvelu;

— ilmakehään paluuta koskeva palvelu;

— pirstoutumista koskeva palvelu ja

— kyky kehittää uusia palveluja (haittojen lieventäminen ja korjaaminen).

Luettelo unionin SST-ilmaisimista eri VLA-alueilla (Very Large Area) ja niihin liittyvä lisäarvo on perusteltava arkkitehtuuriselvityksin ja varmistettava teknisessä arkkitehtuurissa.

Suorituskyvyn (palvelulaatu, unionin luettelon koko jne.) ja tuloksena olevan SST-järjestelmän kustannusten välisen kompromissin asianmukaisuus on osoitettava.

2.2 Yleiset säännöt SST-järjestelmään osallistuvien ilmaisimien valinnasta

2.2.1 Ilmaisimien luettelot ja luokat

Kansallisista ilmaisimista, jotka SST-kumppanuus on valinnut asetuksen (EU) 2021/696 55 artiklassa lueteltujen SST-palvelujen tarjoamiseksi, on toimitettava luettelo.

Ilmaisimet on jaettava luokkiin A, B ja C.

Ilmaisimien luokittelutapaa voidaan päivittää vastaamaan SST-ilmaisinverkoston viimeisimpiä tarpeita. Jos muutoksia tehdään, niiden on oltava:

— perusteltuja arkkitehtuuriselvityksin

— hyväksyttyjä SST-kumppanuuden äänestyksellä,

— komission hyväksymiä.

2.2.1.1 Ilmaisimet on jaettava seuraaviin luokkiin:

— Luokka A: Operatiiviset ilmaisimet, joista saadaan operatiivista dataa: SST-palvelujen toimittamiseen osallistuvat jäsenvaltioiden operatiivisesti asianmukaiset (määritelty 1.1.2.1 kohdassa) ilmaisimet riippumatta siitä, ovatko ne komission osittain rahoittamia vai eivät. Luokassa A lueteltujen operatiivisten ilmaisimien tapauksessa jäsenvaltion on sitouduttava kunkin ilmaisimen osalta varaamaan tietty prosenttiosuus SST-toimintojen käyttöön. Jos käyttöön varaamisen tarkkaa osuutta ei tiedetä kesken olevien rahoitusneuvottelujen vuoksi, on ilmoitettava oletettu käyttöön varaamisen taso. Tarkka osuus on kuitenkin täsmennettävä avustusehdotuksessa. Ilmoitettu käyttöön varaamisen osuus ilmoitetaan vähimmäismääränä päiviä kuukaudessa, tunteja päivässä tai käytettävissä olevien toimeksiantojen lukumääränä, ja sen on oltava voimassa minkä tahansa kuukauden osalta unionin avaruusohjelmasta annettuun asetukseen (EU) 2021/696 perustuvan koko avustuskauden ajan.

— Luokka B: Pre-operatiiviset ilmaisimet, joista saadaan testidataa: Jäsenvaltioiden ei-operatiivisesti asianmukaiset (määritelty 1.1.2.2 kohdassa) ilmaisimet, jotka eivät vielä osallistu SST-palvelujen tarjontaan ja joiden osalta odotetaan (2.3 kohdassa esitetyn) arviointijakson läpäisemistä ennen kuin ne voivat osallistua SST-palvelujen tarjontaan. Luokkaan B kuuluviin ilmaisimiin ei saa rahoitusta operatiivisia toimia varten, mutta niihin voi saada rahoitusta arviointijaksojen valmisteluun.

— Luokka C: Kehitteillä olevat ilmaisimet: Jäsenvaltioiden ei-operatiivisesti asianmukaiset (määritelty 1.1.2.2 kohdassa) ilmaisimet, joita voidaan käyttää SST-palveluissa tulevaisuudessa sen jälkeen, kun ne on saatu valmiiksi, ne ovat toimintakykyisiä ja läpäisseet arviointijakson. Luokkaan C kuuluviin ilmaisimiin ei saa rahoitusta operatiivisia toimia varten, mutta niihin voi saada rahoitusta tutkimus- ja kehitystoiminnasta arkkitehtuuriselvitysten perusteella.

2.2.1.2 Luokan muuttaminen

Siirtyminen luokasta A luokkaan B käynnistyy, kun jompaakumpaa seuraavista ei läpäistä:

— kalibrointijakso tai

— kaksi peräkkäistä operatiivista jaksoa.

Siihen on liityttävä seuraavat:

— hyväksyntä SST-kumppanuuden äänestyksellä

— ilmoitus komissiolle.

Siirtymisen luokasta B luokkaan A käynnistää

— arviointijakson (kalibrointijakso ja operatiivinen jakso) läpäiseminen.

Siihen on liityttävä seuraavat:

— hyväksyntä SST-kumppanuuden äänestyksellä

— komission hyväksyntä

— ilmaisimen lisäarvon analysointi arkkitehtuuriselvityksin.

Siirtyminen luokasta B luokkaan C käynnistyy, kun jompaakumpaa seuraavista ei läpäistä:

— kalibrointijakso tai

— kaksi peräkkäistä operatiivista jaksoa, paitsi jos ilmaisin on siirretty luokasta A luokkaan B, koska kahta peräkkäistä operatiivista jaksoa ei ole läpäisty, jolloin yhden operatiivisen jakson läpäisemättä jättäminen johtaa ilmaisimen luokituksen alenemisen luokasta B luokkaan C.

Siihen on liityttävä seuraavat:

— SST-kumppanuuden hyväksyntä

— ilmoitus komissiolle.

Siirtyminen luokasta C luokkaan B edellyttää seuraavia:

— sen on oltava arkkitehtuuriselvityksin perusteltavissa koko SST-järjestelmään kohdistuvalla lisäarvolla

— sen on oltava hyväksytty SST-kumppanuuden äänestyksellä,

— sen on oltava komission hyväksymä.

2.2.2 Ilmaisimien valinta

Ilmaisimet SST-palvelujen tarjontaan (luokka A) on valittava objektiivisin kriteerein, joita ovat esimerkiksi tekniset parametrit, suorituskyky, sijainti ja osallistuminen säännöllisesti ja hyväksytysti arviointijaksoihin 2.3 kohdan mukaisesti vaadituin aikavälein.

Mikään jäsenvaltio ei voi vedota oikeuteen tulla harkituksi mukaan SST:hen olemassa olevilla tai kansallisesti kehitettävillä resursseillaan, lukuun ottamatta erityistapauksia, joiden on oltava

— arkkitehtuuriselvityksin perusteltavissa koko SST-järjestelmään kohdistuvalla lisäarvolla

— hyväksyttyjä SST-kumppanuuden äänestyksellä,

— komission hyväksymiä.

Kansallisesti käytettäviä unionin ilmaisimia ei voida pitää SST-kumppanuuteen osallistuvina ilmaisimina, elleivät ne ole

— arkkitehtuuriselvityksin perusteltavissa koko SST-järjestelmään kohdistuvalla lisäarvolla

— hyväksyttyjä SST-kumppanuuden äänestyksellä

— komission hyväksymiä.

2.3 Valittujen ilmaisimien säännöllinen tarkastaminen arviointijaksolla

Arviointijakso koostuu kahdesta osasta:

— teknisen suorituskyvyn arviointi (”kalibrointijakso”)

— operatiivisen suorituskyvyn arviointi (”operatiivisen suorituskyvyn analyysi”)

2.3.1 Teknisen suorituskyvyn arviointi: kalibrointijaksot

2.3.1.1 Kalibrointijakso: yleiset säännöt

Jokaisen SST-järjestelmään valitun ilmaisimen on käytävä läpi SST-kumppanuuden toteuttamat kalibrointijaksot tuotetun datan laadun varmistamiseksi.

Kalibrointijaksojen väli voi vaihdella ilmaisintyypin mukaan seuraavasti:

— SST-järjestelmään valittujen tutkien on käytävä läpi kalibrointijakso vähintään 12 kuukauden välein

— SST-järjestelmään valittujen teleskooppien on käytävä läpi kalibrointijakso vähintään kuuden kuukauden välein

— SST-järjestelmään valittujen laserien on käytävä läpi kalibrointijakso vähintään 12 kuukauden välein.

2.3.1.2 Kalibrointijakson kriteerit

Kalibrointijaksojen on täytettävä erityiset objektiiviset kriteerit, jotta voidaan varmistaa tulosten oikeudenmukaisuus ja SST-järjestelmän yleinen tehokkuus.

Kriteerit ovat seuraavat:

Tekninen suorituskyky [N] – Kohina Valvontatutkat Kantama ≤ 100 m Säteisnopeus ≤ 4 m/s Seurantatutkat Kantama ≤ 50 m Säteisnopeus ≤ 2 m/s Valvontateleskoopit (MEO/GEO) Kulmatarkkuus ≤ 2 kaarisekuntia Seurantateleskoopit MEO/GEO Kulmatarkkuus ≤ 2 kaarisekuntia Seurantateleskoopit LEO Kulmatarkkuus ≤ 7,2 kaarisekuntia Laserit Etäisyysmittauksen tarkkuus ≤ 5 m

Ilmaisimien osallistumiseen sovellettavaan kynnysarvoon vaikuttaa suorituskyvyn seurantaprosessiin perustuva kehitys, ja tässä liitteessä esitettyjä arvoja voidaan päivittää vastaamaan SST-ilmaisinverkoston viimeisimpiä tarpeita. Jos muutoksia tehdään, ne on esitettävä ja perusteltava toiminnan vuositarkastelussa.

2.3.2 Operatiivisen suorituskyvyn arviointi: Operatiivisen suorituskyvyn analyysi

2.3.2.1 Operatiivisen suorituskyvyn analyysi: yleiset säännöt

Jokaisen SST-järjestelmään valitulla ilmaisimella on jaettava dataa, jotta SST-kumppanuus voi toteuttaa operatiivisen suorituskyvyn analyysin tuotetun datan operatiivisen laadun varmistamiseksi.

Luokkaan A kuuluvien ilmaisimien data on toimitettava kyseessä olevan valtion kansalliselle perustajayhteisölle tai sellaisen toisen jäsenvaltion kansalliselle perustajayhteisölle, jonka kanssa kyseisellä valtiolla on erityinen sopimus. Kansallisen perustajayhteisön on lähetettävä data riittävän ajoissa ja säännöllisesti tietokantaan sähköisesti ja soveltaen asianmukaisia turvatoimenpiteitä.

Operatiivisen suorituskyvyn analyysien väli voi vaihdella resurssityypin mukaan seuraavasti:

— SST-järjestelmään valittujen tutkien on käytävä läpi operatiivisen suorituskyvyn analyysi vähintään 12 kuukauden välein

— SST-järjestelmään valittujen teleskooppien on käytävä läpi operatiivisen suorituskyvyn analyysi vähintään kuuden kuukauden välein.

— SST-järjestelmään valittujen laserien on käytävä läpi operatiivisen suorituskyvyn analyysi vähintään 12 kuukauden välein.

Ilmaisin, joka ei ole läpäissyt operatiivisen suorituskyvyn analyysia, saa jäädä luokkaan A seuraavaan operatiivisen suorituskyvyn analyysiin asti.

Ilmaisin, joka ei läpäise kahta peräkkäistä operatiivisen suorituskyvyn analyysia, siirretään luokasta A luokkaan B, lukuun ottamatta erityistapauksia, joiden on oltava

— sen on oltava arkkitehtuuriselvityksin perusteltavissa koko SST-järjestelmään kohdistuvalla lisäarvolla

— hyväksyttyjä SST-kumppanuuden äänestyksellä

— komission hyväksymiä.

2.3.2.2 Operatiivisen suorituskykyanalyysin kriteerit

Operatiivinen suorituskyky Esineet/käyttötunti Mittaukset/efektiivinen tunti Oikea-aikaisuus (datan jakamisen osalta) Valvontatutkat ≥65 ≥ 250 mittausta/tunti > 90 % seurantatoimista alle 48 tunnissa JA > 75 % seurantatoimista alle 24 tunnissa (*1) Seurantatutkat Ei sovelleta ≥ 12 mittausta/tunti Valvontateleskoopit ≥7 ≥ 24 mittausta/tunti Seurantateleskoopit Ei sovelleta ≥ 21 mittausta/tunti Laserit Ei sovelleta ≥ 19 mittausta/tunti

Ilmaisimien osallistumiseen sovellettavaan kynnysarvoon vaikuttaa suorituskyvyn seurantaprosessiin perustuva kehitys, ja tässä liitteessä esitettyjä arvoja voidaan päivittää vastaamaan SST-ilmaisinverkoston viimeisimpiä tarpeita. Jos muutoksia tehdään, ne on esitettävä ja perusteltava toiminnan vuositarkastelussa.

Efektiivisellä ajalla tarkoitetaan ilmaisimesta vastaavan jäsenvaltion kuukausittain ilmoittamaa arvoa. Sitä käytetään mittaustaajuuden laskemiseen.

Käyttöajalla tarkoitetaan aikaa siten, että ilmaisimien jakamat mittaukset lasketaan SST-tietokannan kautta jaettujen seurantatoimien kokonaiskestona.

2.4 Teleskooppeja, tutkia, lasereita ja muuntyyppisiä ilmaisimia koskevat erityissäännöt

2.4.1 Teleskoopit

SST-kumppanuuden on mahdollisuuksien mukaan varmistettava teleskooppien ihanteellinen maantieteellinen jakautuminen, joka perustuu kattavuuden, luetteloimisen ja SST-palvelujen tarjoamisen tarpeisiin, noudattaen samalla tarpeettoman päällekkäisyyden välttämisen periaatetta.

Teleskooppien maantieteellinen jakautuminen ja paras kustannustehokkuus on perusteltava ja validoitava arkkitehtuuriselvityksin.

Teleskooppien kokonaismäärä (valvonta- ja seurantateleskoopit) on arvioitava arkkitehtuuriselvitysten osoittaman tarpeen ja kunkin VLA-alueen tarpeiden perusteella. Arkkitehtuuriselvityksessä on osoitettava kunkin resurssin lisäarvo ja se, miten päällekkäisyyden välttämisen periaatetta on noudatettu.

2.4.1.1 Valvontateleskoopit

Optisten valvontailmaisimien määrä VLA-alueella Euroopassa on rajoitettava yhteen kokoaikavastaavaan (3) jäsenvaltiota kohti.

Optisten valvontailmaisimien määrä maailmanlaajuisesti (Euroopan VLA mukaan luettuna) on rajoitettava kahteen kokoaikavastaavaan jäsenvaltiota kohti.

Jos yhdessä jäsenvaltiossa tarvitaan enemmän teleskooppeja

— se on perusteltava arkkitehtuuriselvityksin

— se on hyväksyttävä SST-kumppanuuden äänestyksellä

— sille on saatava komission hyväksyntä.

2.4.1.2 Seurantateleskoopit

Optisten seurantailmaisimien määrä VLA-alueella Euroopassa on rajoitettava yhteen kokoaikavastaavaan jäsenvaltiota kohti.

Optisten seurantailmaisimien määrä maailmanlaajuisesti (Euroopan VLA mukaan luettuna) on rajoitettava kahteen kokoaikavastaavaan jäsenvaltiota kohti.

Jos yhdessä jäsenvaltiossa tarvitaan enemmän teleskooppeja

— se on perusteltava arkkitehtuuria koskevilla tutkimuksilla

— sille on saatava SST-kumppanuuden hyväksyntä

— sille on saatava komission hyväksyntä.

2.4.1.3 Teleskoopit, joita voidaan käyttää valvontaan ja seurantaan

Ilmaisimista, jotka voivat toimia sekä valvonta- että seurantatilassa, on ilmoitettava, mikä on niiden pääasiallinen toimintatila, kun ne osallistuvat SST:hen. Ilmaisin on arvioitava sen pääasiallisen toimintatilan suhteen; muuten se voi tarvittaessa toimia myös toisessa tilassa.

Teknisen ja operatiivisen suorituskyvyn osalta ilmaisimen on täytettävä kaikkein rajoittavin vaatimus sen varmistamiseksi, että se täyttää vaatimukset pahimmassa mahdollisessa skenaariossa. Esimerkiksi teleskoopilla, joka voi toimia valvonta- ja seurantailmaisimena ja jonka päätarkoitukseksi ilmoitetaan valvonta, on voitava havaita vähintään seitsemän esinettä tunnissa ja osoitettava kulmatarkkuus, joka on parempi kuin kaksi RMS-kaarisekuntia (Root Mean Square).

2.4.2 Tutkat

SST-kumppanuuden on mahdollisuuksien mukaan varmistettava tutkien ihanteellinen maantieteellinen jakautuminen, joka perustuu kattavuuden, luetteloimisen ja SST-palvelujen tarjoamisen tarpeisiin, noudattaen samalla tarpeettoman päällekkäisyyden välttämisen periaatetta.

SST-palvelujen (luokka A) tarjontaan osallistuvien tutkien lukumäärän on oltava rajoitettu.

Jos luokkaan A otetaan lisätutka

— se on perusteltava arkkitehtuuria koskevilla tutkimuksilla

— sille on saatava SST-kumppanuuden hyväksyntä

— sille on saatava komission hyväksyntä.

Tutkien maantieteellinen jakautuminen ja paras kustannustehokkuus on perusteltava ja validoitava arkkitehtuuriselvityksin.

2.4.3 Laserit

Jotta SST-palvelujen tarjontaan osallistuva laser voidaan sisällyttää luokkaan A, sillä on voitava osoittaa yhteistyöhaluton kohde ja seurata sitä.

Laserien määrä on rajoitettava viiteen ilmaisimeen maailmanlaajuisesti.

Jos tarvitaan enemmän laserresursseja tai lasereita, joilla voidaan seurata vain yhteistyöhaluisia kohteita

— se on perusteltava arkkitehtuuria koskevilla tutkimuksilla

— se on hyväksyttävä SST-kumppanuuden äänestyksellä

— sille on saatava komission hyväksyntä.

2.4.4 Muuntyyppiset ilmaisimet

SST-kumppanuus voi lisätä muuntyyppisiä ilmaisimia (kuten avaruudessa olevia ilmaisimia, passiivisia mittaustekniikoita jne.).

Jos lisätään muuntyyppisiä ilmaisimia

— se on perusteltava arkkitehtuuria koskevilla tutkimuksilla

— se on hyväksyttävä SST-kumppanuuden äänestyksellä

— sille on saatava komission hyväksyntä.

2.5 Resurssien parantamista ja käyttöä koskevat rahoitussäännöt

Kukin unionin rahoitusta saava parannus ja kehityshanke on perusteltava SST-kumppanuuden kehittämien SST-arkkitehtuurien mukaisesti. Perusteluissa on tuotava esiin resurssin alkuperäinen suorituskyky, suunniteltu lopullinen suorituskyky ja vastaava lisäarvo SST-järjestelmän suorituskyvyn kannalta.

SST-osakomponentissa on keskityttävä olemassa olevien kansallisten resurssien parantamiseen.

2.5.1 Pääomamenot

SST:hen liittyvien unionin toimien luonteen vuoksi kunkin resurssin parantamista koskevan unionin rahoituksen tason on perustuttava kyseiseen resurssiin kullakin SST-kumppanuuden SST-avustuskaudella tehtävien kaikkien parannusten summan kokonaispääomamenojen perusteluihin, ja sen on rajoituttava 45 prosenttiin kokonaispääomamenoista. Jäsenvaltioiden on toimitettava komissiolle tositteet kansallisista investoinneista.

Korkeampi prosenttiosuus voidaan hyväksyä, jos

— se on perusteltua arkkitehtuuria koskevien tutkimusten mukaan koko SST-järjestelmään tulevalla lisäarvolla

— se on hyväksytty SST-kumppanuuden äänestyksellä,

— sille on saatu komission hyväksyntä.

Alle 75 000 euron investointeihin voidaan myöntää suurempi rahoituksen prosenttiosuus.

2.5.2 Toimintamenot

Unionin rahoittaman prosenttiosuuden on oltava johdonmukainen suhteessa resurssin varaamisasteeseen SST-osakomponentin käyttöön ja resurssin kokonaistoimintamenoihin. Esimerkiksi ilmaisimen, josta X prosenttia on varattu SST:n käyttöön, toimintamenot eivät saa olla suuremmat kuin X prosenttia komissiolle ilmoitettavien toimintamenojen kokonaismäärästä (100 %).

(1) Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).

(2) Neuvoston päätös (YUTP) 2021/698, annettu 30 päivänä huhtikuuta 2021, unionin turvallisuuteen mahdollisesti vaikuttavien unionin avaruusohjelman yhteydessä käyttöön otettujen, toimivien ja käytettyjen järjestelmien ja palvelujen turvallisuudesta sekä päätöksen 2014/496/YUTP kumoamisesta (EUVL L 170, 12.5.2021, s. 178).

(*1) EU:n SST-kumppanuus voi komission pyynnöstä kehittää lisää oikea-aikaisuuteen liittyviä suorituskykykriteerejä.

(3) Yksi kokoaikavastaava teleskooppi tarkoittaa yhtä 100-prosenttisesti käyttöön varattua teleskooppia tai N määrää teleskooppeja, joiden käyttöön varattu osuus yhteenlaskettuna on 100 prosenttia.